Raed Arafat apelează la ajutorul preoților pentru a limita numărul incendiilor de vegetație. Cum vor interveni aceștia
Șeful Departamentului pentru Situații de Urgență, Raed Arafat, a afirmat că apelează și la ajutorul preoților pentru a limita numărul incendiilor de vegetație și a anunțat că preoții din zonele rurale vor citi după slujbă un mesaj despre pericolul pe care îl constituie aceste incendii. El a explicat că în această perioadă incendiile de vegetație și de pădure nu pot fi puse pe seama temperaturilor ridicate sau că ar fi fost provocate de un fulger, ci reprezintă acțiunea intențională a unor oameni, relatează News.ro.